এ বিষয়ে জানতে চাইলে হকারদের কাছ থেকে ‘তোলা’র টাকা পুলিশের পকেটে যায় এমন কথার বিরোধিতা করে নিউ মার্কেট থানার ওসি আতিকুর রহমান বলেন, ‘সিটি করপোরেশন থেকে অনেক সময় এসব ফুটপাত হকারদের কাছে ইজারা দেওয়া হয়। তা ছাড়া আমরা সব সময়ই সচেষ্ট থাকি এসব ফুটপাত অবৈধ দখলের ব্যাপারে।’ বিষয়টি নিয়ে ঢাকা দক্ষিণ সিটি করপোরেশনের ১৮ নম্বর ওয়ার্ড কমিশনার জসীম উদ্দিন আহমেদ বলেন, ‘এগুলো নিয়ে অনেকবার সিটি করপোরেশনের সঙ্গে মিলে উচ্ছেদ করেছি। কিন্তু এক দিক থেকে উঠিয়ে দিলে অন্য দিকে আবার বসে যায়। এদের জায়গা না দেওয়ায় এমনটা হচ্ছে।’ বিষয়টি নিয়ে জানতে চাইলে ঢাকা দক্ষিণ সিটি করপোরেশনের প্রধান নির্বাহী কর্মকর্তা খান মোহাম্মদ বিলাল বলেন, ‘আমরা কখনোই ফুটপাত ইজারা দিই না। হকার উচ্ছেদের অভিযান অব্যাহত আছে।’